**ELŐTERJESZTÉS**

Mórágy Község Képviselő – testületének 2022. január 25-én

**rendes** /rendkívüli testületi ülésére

|  |  |
| --- | --- |
| Tárgy: | Szociális célú tüzelőanyag vásárlásához kapcsolódó támogatási igény benyújtása  |
| Előterjesztő: | Glöckner Henrik polgármester |
| Előterjesztést készítette: | Simondi Zoltánné igazgatási előadó |
| Előterjesztés száma: | 4. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

Tisztelt Képviselő-testület!

A helyi önkormányzatokért felelős miniszter pályázatot hirdetett- az államháztartásért felelős miniszter egyetértésével- Magyarország 2022. évi központi költségvetéséről szóló 2021. évi XC törvény 3. melléklet 2.2.1 pont szerinti szociális célú tüzelőanyag vásárlásához kapcsolódó támogatásra.

A pályázati felhívás az előterjesztés mellékletét képezi.

A pályázati felhívás nagy mértékben egyezik a korábbi évek felhívásaival.

Az igényelhető tűzifa mennyiség az alábbi mutatók együttes száma alapján került meghatározásra:

* az önkormányzat 2020.évi átlagos közfoglalkoztatott létszám adata,
* az önkormányzat 2020. évi, OSAP 1206 szerinti adatgyűjtés alapján aktív korúak ellátásában részesülők száma,
* az önkormányzat 2020. évi, OSAP 1206 szerinti adatgyűjtés alapján a rendszeres gyermekvédelmi kedvezményre jogosultak száma (osztva hárommal), illetve
* a 2021. január 1-jei lakosságszámból a 80 év feletti korcsoportos adata (osztva kettővel)

A korábbi évekhez hasonlóan a támogatás felhasználásának feltétele a támogatáson felül 1.000 Ft/erdei m3+áfa mértékű önrész vállalása.

A pályázat rögzítése ezúttal is az ebr42 önkormányzati információs rendszeren keresztül történik, melynek alapján Mórágy esetében igényelhető maximális mennyiségű tűzifa 86 m3, melyhez 109.220.- forint önerő biztosítása szükséges.

1. **Határozati javaslat:**

 **Szociális célú tüzelőanyag vásárláshoz támogatás benyújtásáról**

Mórágy Község Önkormányzat Képviselő-testülete támogatási igényt nyújt be a települési önkormányzatok szociális célú tüzelőanyag vásárlásához kapcsolódó támogatására a maximálisan igényelhető 86 m3 mennyiségben.

Mórágy Község Önkormányzat vállalja a támogatás igénylésére vonatkozóan az önerő biztosítását 109.220.- forint összegben, vállalja továbbá a tűzifa szállításából- ideértve a rászorulókhoz való eljuttatást is- származó költségek megfizetését.

Mórágy Község Önkormányzata vállalja, hogy a szociális célú tűzifában részesülőktől ellenszolgáltatást nem kér.

Felhatalmazza a polgármestert a támogatási igény benyújtására.

Határidő: 2022. augusztus 31.

Felelős: Glöckner Henrik polgármester

**B) Határozati javaslat**

Mórágy Község Önkormányzat Képviselő-testülete nem kíván pályázatot beadni a települési önkormányzatok szociális célú tüzelőanyag vásárlásához kapcsolódó támogatására.

Mórágy, 2022. január 17.

Glöckneg Henrik sk.

 polgármester